1979-ben lett a szovjet atlétikai válogatott tagja, mikor a szovjet bajnokságon 400 méteres síkfutásban második lett, majd az 1979-es mexikóvárosi universiadén 45,73-as új szovjet csúcsot futott az elődöntőben és végül hatodik helyen végzett. Az 1980-as sindelfingeni fedett pályás Európa-bajnokságon 400 méteren bronzérmet szerzett. Az 1980-as moszkvai olimpián a 4 × 400 m váltó tagjaként olimpia bajnok lett Mihail Lingével, Nyikolaj Csernyeckijjel, Viktor Markinnal és Viktor Burakovval. 1975 és 1983 között nyolc litván bajnoki címet nyert.